**Z á p i s n i c a**

z pracovného stretnutia poslancov obecného zastupiteľstva Šelpice a Bohdanovce nad Trnavou konaného dňa 15.5.2017 v Bohdanovciach nad Trnavou.

Prítomní – podľa prezenčnej listiny – počet poslancov zo Šelpíc 6,

 počet poslancov z Bohdanoviec n/T. 7.

Rokovania sa zúčastnila starostka Šelpíc p. Ružena Opálková a riaditeľka ZŠ s MŠ Mgr. Jana Pullmannová.

1. Stretnutiu predsedal starosta obce Bohdanovce nad Trnavou p. Miroslav Sučák, ktorý ho zvolal. V úvode privítal všetkých zúčastnených a oboznámil ich s predmetom jednania.
2. Je potrebné vyriešiť problém, ktorý nastal po zápise detí do materskej školy. Vyzval zástupkyňu riaditeľky ZŠ s MŠ pre MŠ p. Helenu Kočiskú, aby prítomných oboznámila s počtom detí, ktoré prišli s rodičmi na zápis, ktorý sa konal od 2.5. do 10.5. 2017.Zapísaných je 33 detí, z toho 19 bohdanovských a 14 šelpických. Do jestvujúcich priestorov je možné prijať 19 detí. V súčasnosti je v materskej škole 60 detí z toho 47 detí v dvoch triedach s celodennou prevádzkou a 13 detí v jednej triede s poldennou prevádzkou.

Starosta p. Sučák pripomenul, že v minulom roku dala obec Bohdanovce nad Trnavou vypracovať projekt prístavby jednej triedy s príslušenstvom v materskej škole, no stavba sa nerealizovala, nakoľko obec Šelpice rozhodla, že vystavia svoju MŠ. Keďže o dotáciu vzhľadom na jeden školský obvod mohla žiadať len jedna obec, Bohdanovce n/T. od zámeru výstavby odstúpila. Pre počet detí našej obce kapacita súčasnej MŠ postačuje. Starosta p. Sučák vyzval p. starostku Opálkovú, aby oboznámila prítomných, ako to vyzerá u nich so žiadosťou o dotáciu na výstavbu MŠ.

P. starostka povedala, že nakoľko administratívne prieťahy na zodpovedných inštitúciách sú nepredvídateľné, nemôže otázku zodpovedať. Predpokladá a verí však, že žiadosť bude kladne vybavená. Obec, pokiaľ má podanú žiadosť, nemôže sama riešiť realizáciu stavby z vlastných prostriedkov. Dnes je však isté, že v septembri materská škola v Šelpiciach nebude.

 Starosta Bohdanoviec n/T. p. Sučák predostrel návrh, ako by sa daný problém dal dočasne vyriešiť a to zmenou tretej triedy v materskej škole z poldennej na celodennú prevádzku. Týmto by sa mohli prijať všetky zapísané deti. Rozhodnutie je však viazané na výrok zodpovedného pracovníka Regionálneho úradu verejného zdravotníctva, ktorý musí posúdiť, či priestorová kapacita terajšej MŠ spĺňa štátom stanovené normy. Od toho sa bude odvíjať ajfinančné zabezpečenie prevádzky so zvýšeným počtom detí. Starosta predbežne vyčíslil, že táto čiastka bude predstavovať sumu približne 20 tisíc eur. Na hostí zo Šelpíc sa obrátil s otázkou, či sú ochotní sa na tejto sume podieľať sumou okolo 6 – 7 tisíc eur. P. starostka s poslancami súhlasili a ocenili ústretovosť obce Bohdanovce n/T. pri riešení vzniknutej situácie.

1. V závere starosta poďakoval všetkým za účasť a rokovanie ukončil.

Zapísala: M. Hlbocká